Maasika-Mango (u. o,5 l)    Kirsi-Kookose (u. 0,5 l)     Soojenda külmutatud marju mõned minutid mikrolaine ahjus (mul suutsid kivikõvad maasikad köögikombaini suure prao luua). Pane külmad, kuid pehmenenud, marjad mahlaga (umbes nii palju, et katab marjad ära) köögikombaini/blender'sse ning püreesta, kuni ühtlane. Lisa veel piisavalt mahla ning ka kõik muud koostisosad (soovitatav on kookos/kliid viimaseks jätta) ning maitse. Kui tundub mõnus, kalla jook ilusasse klaasi ning naudi kõrre või lusikaga.        ***    Neid smuutisid olen endale valmistanud sellel raskel eksamiperioodil praktiliselt iga päev. Maitsvad vitamiinipommid, mis täidavad kõhu, kuid hoiavad vormis - või  mõnel juhul aitavad isegi vormi parandada! ;) Lisaks on neid lihtne ja mugav valmistada ning enamik koostisosi vedeleb kodus kas niisama või saab neid pikalt ette osta ning sobivat hetke ootama jätta (- marjad). Ja palaval suvepäeval on need eriti mõnusalt jahutavad ka!    Natukene retseptist siis veel: Arvatavasti esimene üllatav asi selle retsepti juures oli, et kasutan külmutatud marju ka kevadisel/suvisel ajal. Selleks on mitu põhjust: Esiteks on külmutatud marjad oluliselt odavamad! Teiseks  on juu mõnus kui smuuti tuleb mõnusalt jäine ja jahutav. Ning kolmas, kõige olulisem põhjus on, minu veendumus, et värsked marjad peaksid ikka minema otse suhu, mitte peituma suhkru/jahu kuhjade vahele. =) Hmm... Ja siis ka lühike kirjeldus "astelpaju müslile" - tegu on sellise pruunika kuivatatud astelpaju puruga (no idea miks sellele antud nimi "müsli"), mis peaks väikestes kotikestes olema müügil igasugu öko-poodides.    Eks see retsept on siia kirjutatud pigem eesmärgiga lihtsalt  MIDAGI kirjutada. Tegelikult peab ikka iga üks ise vaatama, mis ja kuidas talle meeldib (kas või näiteks see, et mulle meeldivad smuutid ilma banaanita, ema aga alati palub enda omasse natuke banaani, mis muudab maitse mahedamaks). Kindlasti ei tasu siin antud koguseid täpselt mõõta - need leiutasin praegu. Aga loodetavasti suutsin selle retseptiga vähemalt kedagi inspireerida. Ja kui kellegi (minu suure lugejaskonna seast =D) peaks valmistamise käigus mõne uue põneva kombinatsiooni avastama, võiks seda  kindlasti ka minuga jagada!